b'\n_START_ARTICLE_\nDolenska vpra\xc5\xa1alna pola\n_START_SECTION_\nPrevod\n_START_PARAGRAPH_\nVpra\xc5\xa1anje_NEWLINE_Peti\xc4\x8d: Koliko zemlje ima kmet celega naselja, koliko keblov (mernikov), kak\xc5\xa1ni so travniki, se lahko kosi \xc5\xa1e otava?_NEWLINE_\xc5\xa0esti\xc4\x8d:Kako in koliko dni je posamezni kmet slu\xc5\xbeil gosposki, s kolikimi svinjami, pa pot mu je kdaj gosposka obra\xc4\x8dunala?_NEWLINE_Odgovor vasi Dolenci podan Gospodu Nadasdyu v letu 1767 19. decembra meseca._NEWLINE_Na peto: Kmeta, ki bi imel zemljo celega naselja v na\xc5\xa1i vasi ni. Nekateri pa imajo po \xc4\x8detrt, po pol \xc4\x8detrt, malo kateri pa imajo polovico. \xc4\x8ce bi se ve\xc4\x8d gospodarjev zdru\xc5\xbeilo in bi vzeli zemljo celega naselja bi lahko pridelali \xc5\xa1est keblov (mernikov). Travniki so mali, otave se ne more kositi, saj je drugje, kot okoli hi\xc5\xa1e, pa malo na vrtu ni. Ta se pa sve\xc5\xbea da \xc5\xbeivini ali se popase._NEWLINE_Na \xc5\xa1esto: Gospodi po pokojnem grofu smo arendo (najemnino) slu\xc5\xbeili takole._NEWLINE_Prvi\xc4\x8d: Cela \xc5\xbeupnija v kateri smo mi, \xc5\xa0alovci in Domanj\xc5\xa1evci je dajala vsako leto 144 plugov (mera za povr\xc5\xa1ino). S tolkimi svinjami s kolikimi so bili zmo\xc5\xbeni._NEWLINE_Drugi\xc4\x8d: Vsaki kmet je vsako leto dal ob veliki \xc5\xbeetvi enega \xc5\xbenjeca ((m)od \xc5\xbeanjica) za ves teden._NEWLINE_Tretji\xc4\x8d: Vsa \xc5\xbeupnija je dajala vsako leto 25 koscev._NEWLINE_\xc4\x8cetrti\xc4\x8d: V enem delu vinograda pri Gradu so morali opravljati razen bratve vsa dela. Prav tako pa je cela \xc5\xbeupnija upravljala z dvema gosposkima mlinoma v \xc5\xa0alovcih. Za pot pa gosposka ni imela seznama, po smrti pokojnega grofa so nas razen kar je bilo po pogodbi, gonili na vsako potrebno delo.'